ཤོད་རྒྱུན་ལྟར་ན་སྔར་གྱི་རྫོང་བཙན་དེ་ནི་སྟར་པ་རེ་ལ་མཁར་བཅུ་སྐོར་ཡོད་པ་དང༌།མཁར་གྱི་མཐོ་ཚད་ལ་ཐོག་བརྩེགས་གསུམ་ཙམ་ཡོད་སྐད་ཀྱང༌།དེ་དག་ཚང་མ་དམག་འཁྲུག་ནང་བཙན་འཛུལ་པས་གཏོར་བརླགས་བཏང་བས་ད་ཡོད་ཀྱི་མཁར་ཤུལ་གྱང་རོའི་ཐོག་ནས་དབྱིན་ཇི་བཙན་འཛུལ་པའི་སྡིག་ཉེས་ར་སྤྲོད་ཐུབ་རྒྱུ་ཡོད་ལ།ཕོ་བྲང་རྒྱལ་མཁར་རྩེའི་ས་ས་རྡོག་གཅིག་དང༌།རྡོ་རྡོ་རྡོག་རེའི་ཐོག་ནས་བོད་རིགས་དམག་དམངས་ཚོའི་ཞུམ་པ་མེད་པའི་དཔའ་སྟོབས་དང༌།བཙན་རྒོལ་རྒྱལ་གཅེས་ཀྱི་བླ་ན་མེད་པའི་སྙིང་སྟོབས་བཅས་མཚོན་རྒྱུ་ཡོད།ད་ཆ་ཕོ་བྲང་རྒྱལ་མཁར་རྩེ་འདིའི་བཞིན་དཔལ་ཉམས་གསོ་ལེགས་པར་ཟིན་ནས་མི་རིགས་ཁག་གི་མི་དམངས་རྣམས་ལ་རྒྱལ་གཅེས་རིང་ལུགས་ཀྱི་སློབ་གསོ་གཏོང་བའི་གནས་སུ་འཛིན་པ་མ་ཟད།རྒྱལ་ཁབ་ཕྱི་ནང་གི་གནས་སྐོར་བ་རྣམས་ཡུལ་སྐོར་སྤྲོ་འཆམ་བྱེད་ཡུལ་གྱི་གནས་ཆེན་ཞིག་ཀྱང་ཡིན།